**Október - Mesiac úcty k starším**

***"Človek je krásny nielen vtedy, keď má pružný krok.  
Človek je krásny podľa múdrosti, čo zračí sa mu v oku, podľa vrások a bielych vlasov, podľa slov, keď ponára sa v hovore s deťmi do rokov, keď aj on bol mladý. Človek je krásny vtedy, keď ho ľudia majú radi."***

Obec Višňové a ZPOZ pri Obecnom úrade vo Višňovom usporiadali v Miestnom kultúrnom stredisku vo Višňovom dňa 24.10.2015 slávnostné posedenie pre všetkých seniorov obce Višňové. K uvedenému dňu bolo v obci prihlásených na trvalý pobyt 53 seniorov, z toho 14 jubilantov.

Starosta obce Pavol Hluchý a členka ZPOZ Ľudmila Kubišová privítali všetkých pozvaných. Pre seniorov, ktorí sa v tomto roku dožívajú životných jubileí boli pripravené malé darčeky a každý jubilant sa zúčastnil slávnostného zápisu do pamätnej knihy ZPOZ. Pre všetkých zúčastnených bolo pripravené občerstvenie a kultúrny program so živou hudbou p. Štefana Hrehoru z Nového Mesta nad Váhom a tak naši milí seniori mali príležitosť stráviť príjemné chvíle v kruhu svojich priateľov a rovesníkov, zaspomínať si na mladosť a staré dobré časy a porozprávať sa o živote a stráviť príjemný večer pri speve, hudbe a tanci.

Poďakovanie za uskutočnenie tejto akcie patrí pánovi starostovi Pavlovi Hluchému, zamestnankyni obce a členke ZPOZ Ľudmile Kubišovej, Mgr. Ružene Durcovej, ktorá vedie pamätnú knihu ZPOZ, celú akciu fotografoval Jaroslav Knap, nezištnú pomoc poskytli Tatiana Arbetová , Elena Arbetová, Jarmila Naďová a Miloš Bača. Vďaku vyslovujeme aj šikovným seniorkám, ktoré napiekli sladké dobroty: Mgr. Emília Kozárová č. 33, Emília Marková a Elena Naďová.

Poďakovanie za pomoc pri uskutočnení tejto